Fritsu

Fritsu on slangisana, joka tarkoittaa suudelman imujälkeä esimerkiksi kaulassa. Ruhjevamma syntyy iholle, kun pitkittynyt imu rikkoo ohuet hiussuonet.

Laajalti levinneen käsityksen mukaan sana ”fritsu” tulisi saksalaisten sotilaiden yleisestä Fritz-etunimestä ja olisi levinnyt Suomeen sisällissotaan tulleiden saksalaissotilaiden mukana. Sana on kuitenkin tätä vanhempi, sillä sen variaatiota fritsari on käytetty jo 1900-luvun alussa. Se on johdettu suomeen alkujaan ruotsin sanasta frimärke, joka tarkoittaa postimerkkiä. 

Fritsujen vanhempi nimitys on ”huunpurema”. Kansanperinteen mukaan Huu on yöllä liikkuva mystinen olento, joka imee nuorten naisten kauloja.

Fritsun katoamisaika vaihtelee päivästä aina jopa viikkoon asti. Katoamista voi nopeuttaa mustelmien hoitoon tarkoitetuilla voiteilla. Fritsusta voi yrittää päästä eroon hieromalla ja painelemalla sitä varovasti verenkierron vilkastuttamiseksi alueella.

Lähteet 

Seksuaalisuus
Slangi
Seulonnan keskeiset artikkelit